 INTERNÁ SMERNICA č. 2/2026
o poplatkoch za vybrané služby a krátkodobý prenájom drobného majetku obce
Článok I
Úvodné ustanovenia a legislatívny rámec
1) Táto interná smernica sa vydáva s cieľom určiť sadzby poplatkov za administratívne úkony, informačné služby v miestnom rozhlase a podmienky krátkodobého  nájmu budov a prenájmu hnuteľných vecí  vo vlastníctve obce Žehra.
2) Smernica je plne v súlade so schválenými Zásadami hospodárenia a nakladania s majetkom obce Žehra zo dňa 6. 12. 2023. Podľa Čl. 3 ods. 5 písm. a) v spojení s Čl. 13 ods. 3 písm. a) a b) týchto zásad je starosta obce oprávnený samostatne rozhodovať o krátkodobom nájme majetku obce, ktorého trvanie s tou istou osobou neprekročí 10 dní v kalendárnom mesiaci a celkový úhrn nájomného nepresiahne 5 000 €, resp. zostatková cena hnuteľnej veci je nižšia ako 3 500 €.
3) Táto smernica neupravuje poplatky za osobitné užívanie verejného priestranstva, ktoré majú charakter miestnej dane a podliehajú výhradnému schvaľovaniu Obecným zastupiteľstvom formou príslušného Všeobecne záväzného nariadenia (VZN) o miestnych daniach.
Článok II
Poplatky za vysielanie oznamov v miestnom rozhlase
1) Za vyhlásenie jedného oznamu v miestnom rozhlase obce Žehra sú stanovené nasledovné poplatky:
	Druh služby
	Cena
	Merná jednotka

	· Vyhlásenie v miestnom rozhlase – pracovné dni
	3,50 €
	1 oznam

	· Vyhlásenie v miestnom rozhlase – sobota, nedeľa, sviatok
	5,00 €
	1 oznam



Článok III
Krátkodobý prenájom nehnuteľností – Kultúrny dom
1) Nájomné za krátkodobý prenájom priestorov Kultúrneho domu v Žehre na súkromné a spoločenské účely fyzických a právnických osôb sa stanovuje nasledovne:

	Účel prenájmu priestorov Kultúrneho domu
	Osoba s trvalým pobytom v obci
	Osoba bez trvalého pobytu v obci

	Svadobná hostina
	150,00 €
	200,00 €

	Kar (smútočné posedenie)
	30 €
	50,00 €

	Rodinné oslavy (do 5 hodín)
	80,00 €
	100,00 €

	Rodinné oslavy – za každú ďalšiu začatú hodinu
	5,00 €
	5,00 €

	Plesy
	100,00 €
	150,00 €

	Zábavy, diskotéky
	150,00 €
	200,00 €

	Plesy a zábavy organizované miestnymi OZ a NO registrovanými v obci
	70,00 €
	-

	Reklamné a predajné akcie – mimo vykurovacieho obdobia (do 4 hod. / nad 4 hod.)
	20,00 €
	30,00 €

	Reklamné a predajné akcie – počas vykurovacieho obdobia (do 4 hod. / nad 4 hod.)
	30 € /hod.
	30 € /hod.

	Prenájom pri prípravách na svadbu, oslavy (pečenie, príprava vopred)
	15,00 € / deň
	20,00 € / deň


2) K základnej cene nájmu Kultúrneho domu sa prirátavajú nasledovné režijné náklady:
a) Spotrebované energie (elektrina, plyn, voda) – vyúčtujú sa po akcii podľa skutočného stavu odpočtu meradiel a aktuálnych dodávateľských cien.
b) Poplatok za upratovanie priestorov (ak sa priestory po akcii odovzdajú neupratané): 20,00 €.
c) Poplatok za zapožičanie obrusov: 2,90 € / 1 kus.
d) Prenájom zariadenia kuchyne:
   - pre svadobné hostiny, rodinné oslavy, plesy a zábavy: 50 €/akcia,
   - pre kar (smútočné posedenie): 20 €/posedenie
3) Schôdze, školenia, semináre a podobné podujatia v Kultúrnom dome:
- Osoba s trvalým pobytom v obci: 20 € (do 4 hod.) / 30,00 € (nad 4 hod.)
- Osoba bez trvalého pobytu v obci: 40 € (do 4 hod.) / 50,00 € (nad 4 hod.)
4) Prenájom zasadacej miestnosti na Obecnom úrade pre komerčné účely (prezentácie, školenia, súkromné akcie) alebo organizácie (posedenia, schôdze): 5,00 € / hodina.
5) Výšky povinných finančných záloh (kaucií), ktoré je nájomca povinný zložiť v hotovosti do pokladne obce pred prevzatím kľúčov od Kultúrneho domu:
- Svadobné hostiny, plesy, zábavy a diskotéky: Záloha 100,00 € (obyvatelia s trvalým pobytom) / 150 € (ostatné subjekty v zmysle finančnej zábezpeky podľa náročnosti akcie).
- Rodinné oslavy: Záloha 50,00 €
6) Kaucia prepadá v prospech obce, ak dôjde k poškodeniu majetku, znečisteniu interiéru alebo porušeniu nočného pokoja.
Článok IV
Prenájom drobných zariadení, náradia a inventáru
1) Prenájom drobného obecného náradia a inventáru je určený výhradne pre obyvateľov s trvalým pobytom v obci Žehra. Sadzby poplatkov sú určené nasledovne:
	Položka
	Druh zapožičaného náradia / inventáru
	Cena
	Merná jednotka

	4.1
	Obecný rebrík
	5,00 €
	deň

	4.2
	Pretláčací stroj na kanalizáciu (krtko)
	20,00 €
	hodina

	4.3
	Obecná lopata, hrable, metla, krompáč
	1,00 €
	deň

	4.4
	Obecný fúrik
	3,00 €
	deň

	4.5
	Stôl drevený
	4 €
	ks / deň

	4.6
	Lavica drevená
	2 €
	ks / deň


  4.7			     Pivný set 
     (rozkladací stôl
     +2 lavice)		        7 €		           ks / deň

2) Pri požičaní drobných zariadení a náradia na víkend platí paušálna sadzba za 1 deň na celé obdobie od piatku od 13:00 hod. do pondelka do 08:00 hod. Pokiaľ sa náradie odovzdá po pondelok 08:00 hod., zaúčtuje sa poplatok za ďalší celý deň.
3) Pri zapožičaní náradia a inventáru sa vyžaduje zloženie 100 % zálohy (kaucie) vo výške predpokladaného nájomného alebo hodnoty veci. Pri mechanickom či inom poškodení je za škodu v plnej výške zodpovedný nájomca. Oprava alebo obstaranie novej veci sa uhradí zo zloženej zálohy. Prípadný rozdiel sa nájomcovi vráti alebo ho je nájomca povinný do plnej výšky škody obci doplatiť.
Článok V
Administratívne poplatky, kopírovanie a ostatné služby
1) Za vykonanie administratívnych a digitálnych úkonov pre občanov na obecnom úrade sa stanovujú nasledovné poplatky:
	Druh administratívneho úkonu / služby
	Cena
	Merná jednotka

	Kopírovanie / Tlač z PC – A4 jednostranne
	                     0,10 €
	1 strana

	Kopírovanie / Tlač z PC – A4 obojstranne
	                     0,20 €
	1 list

	Kopírovanie / Tlač z PC – A3 jednostranne
	                     0,20 €
	1 strana

	Kopírovanie / Tlač z PC – A3 obojstranne
	                     0,40 €
	1 list

	Poplatok za skenovanie dokumentu
	                    0,30 €
	1 strana

	Odoslanie faxu – Slovensko
	                    0,80 €
	1 strana

	Odoslanie faxu – zahraničie
	                    1,80 €
	1 strana

	Zverejnenie reklamy na oficiálnej internetovej stránke obce
	                   10,00 €
	rok

	Zverejnenie reklamy na oficiálnej obecnej tabuli obce
	                    1,50 €
	týždeň

	Vypracovanie zmluvy obecným úradom
	                   10,00 €
	1 zmluva

	Vydanie osvedčení, potvrdení a rozhodnutí (mimo zákona č. 145/1995 Z. z.)
	                     5,00 €
	1 ks



2) Za úkon administratívnej povahy, ktorý si občan nie je schopný z objektívnych dôvodov urobiť sám a vykoná ho zamestnanec obce, sa inkasuje poplatok: 2,00 € / úkon.
3) Administratívny úkon spojený s prepisom obecného bytu (zmena nájomcu): 33,00 €
Článok VI
Oslobodenie od poplatkov a spoločné ustanovenia
1) Od poplatkov za prenájom priestorov Kultúrneho domu sú kompletne oslobodení:
a) Nezávislé občianske združenia a neziskové organizácie so sídlom v obci pri svojej hlavnej neziskovej činnosti, nácvikoch, cvičeniach, skúškach a schôdzach. Oslobodenie sa zásadne nevzťahuje na organizovanie zárobkových zábav, diskoték a plesov.
b) Rozpočtové a príspevkové organizácie zriadené obcou pri schôdzach, výchovnej a záujmovej činnosti.
c) Celodňové nekomerčné akcie organizované pre deti a mládež (detský karneval, plesy pre deti, Mikuláš a pod.).
2) Všetky ceny uvedené v tejto smernici sú stanovené ako minimálne. Starosta obce je v zmysle schválených Zásad hospodárenia oprávnený v individuálnych prípadoch hodných osobitného zreteľa rozhodnúť o zvýšení ceny alebo z dôvodu bezpečnosti a ochrany majetku prenájom kompletne odmietnuť.
3) Rezerváciu Kultúrneho domu alebo zapožičanie náradia je potrebné vykonať vopred: osobne na Obecnom úrade, telefonicky, e-mailom alebo prostredníctvom oficiálneho webového sídla obce Žehra.
Článok VII
Práva a povinnosti nájomcu
1) Nájomca nesmie vykonávať žiadne technické zásahy do nového interiéru (vŕtanie do stien, lepenie na stierky  a pod.)
2) V celom objekte KD platí prísny zákaz fajčenia.
3) Nájomca zodpovedá za odovzdanie uprataných priestorov do 10:00 hod. nasledujúceho dňa, ak nie je dohodnuté inak.
Článok VIII
Záverečné ustanovenia
1) Touto internou smernicou sa nahrádzajú, preberajú a upravujú vybrané prevádzkové poplatky zo zrušeného Všeobecne záväzného nariadenia obce Žehra č. 1/2016 o ostatných poplatkoch, ktoré prešli do priamej riadiacej kompetencie starostu obce.
2) Všetci zamestnanci obce Žehra zapojení do evidencie, správy a inkasovania poplatkov sú povinní sa s touto smernicou preukázateľne oboznámiť.
3) Táto interná smernica nadobúda platnosť dňom podpisu starostu obce a účinnosť dňom jej zverejnenia na úradnej tabuli a webovom sídle obce.
[bookmark: _GoBack]V Žehre, dňa 13. 8. 32026

..................................................
Marián Mižigár
starosta obce Žehra
